sagorsarker/bangla-wikipedia huggingface dataset:
অর্থনৈতিক উন্নয়ন

সরকারি খাতে অর্থনীতির অধ্যয়নে, অর্থনৈতিক ও সামাজিক উন্নয়ন হল এমন একটি প্রক্রিয়া যার মাধ্যমে একটি জাতি, অঞ্চল, স্থানীয় সম্প্রদায় বা কোনও ব্যক্তির অর্থনৈতিক কল্যাণ ও জীবনযাত্রার মান লক্ষ্য ও উদ্দেশ্য অনুসারে উন্নত করা।
প্রত্যয়টি বিংশ ও একবিংশ শতাব্দীতে প্রায়শই ব্যবহৃত হয়েছে, তবে ধারণাটি পাশ্চাত্যে অনেক বেশি সময় ধরে বিদ্যমান রয়েছে। "আধুনিকীকরণ", "পশ্চিমাকরণ" এবং বিশেষ করে "শিল্পায়ন" অন্যান্য প্রত্যয় যা প্রায়ই অর্থনৈতিক উন্নয়ন নিয়ে আলোচনা করার সময় ব্যবহৃত হয়। ঐতিহাসিকভাবে, অর্থনৈতিক উন্নয়ন নীতিমালা শিল্পায়ন ও অবকাঠামোর উপর দৃষ্টি নিবদ্ধ করে; ১৯৬০-এর দশক থেকে এটি ক্রমবর্ধমানভাবে দারিদ্র্য হ্রাসের দিকে মনোনিবেশ করেছে।
বাস্তবিকপক্ষে অর্থনৈতিক উন্নয়ন হল মানুষের কল্যাণের লক্ষ্যে একটি নীতিগত হস্তক্ষেপ, অর্থনৈতিক প্রবৃদ্ধি হল বাজার উৎপাদনশীলতার ও জিডিপি বৃদ্ধির প্রপঞ্চ; অর্থনীতিবিদ অমর্ত্য সেন অর্থনৈতিক প্রবৃদ্ধিকে "অর্থনৈতিক উন্নয়ন প্রক্রিয়ার একটি দিক" হিসেবে বর্ণনা করেছেন। অর্থনীতিবিদরা প্রাথমিকভাবে বৃদ্ধির দিক এবং বৃহত্তর অর্থনীতির উপর মনোনিবেশ করেন, যেখানে সম্প্রদায়ের অর্থনৈতিক উন্নয়নের গবেষকরা নিজেদের আর্থ-সামাজিক উন্নয়ন নিয়েও উদ্বিগ্ন।
অর্থনৈতিক উন্নয়নের সুনির্দিষ্ট সংজ্ঞা প্রতিদ্বন্দ্বিতা করা হয়েছে: বিংশ শতাব্দীর অর্থনীতিবিদরা উন্নয়নকে প্রাথমিকভাবে অর্থনৈতিক প্রবৃদ্ধির পরিপ্রেক্ষিতে দেখেছিলেন, সমাজবিজ্ঞানীরা পরিবর্তে পরিবর্তন ও আধুনিকীকরণের বৃহত্তর প্রক্রিয়ার উপর জোর দিয়েছিলেন। উন্নয়ন ও নগর অধ্যয়ন পণ্ডিত কার্ল সিডম্যান অর্থনৈতিক উন্নয়নকে "একটি সম্প্রদায় বা অঞ্চলের জন্য উন্নত ও বিস্তৃতভাবে ভাগ করা অর্থনৈতিক কল্যাণ ও জীবনযাত্রার মান তৈরি করতে ভৌত, মানবিক, আর্থিক ও সামাজিক সম্পদ তৈরি এবং ব্যবহার করার একটি প্রক্রিয়া" হিসাবে বর্ণনা করেছেন। ড্যাফনে গ্রিনউড এবং রিচার্ড হল্ট অর্থনৈতিক উন্নয়ন থেকে অর্থনৈতিক প্রবৃদ্ধিকে আলাদা করেছেন এই ভিত্তিতে যে অর্থনৈতিক উন্নয়ন হল "একটি সম্প্রদায়ের মধ্যে ব্যক্তিদের "জীবনযাত্রার সামগ্রিক মানকে" ব্যাপকভাবে ভিত্তিক ও টেকসই বৃদ্ধি" এবং মাথাপিছু আয়ের মতো প্রবৃদ্ধির পরিমাপ অগত্যা জীবন মানের উন্নতির সাথে সম্পর্কযুক্ত নয়। অর্থনৈতিক উন্নয়ন একটি বিস্তৃত ধারণা এবং এর গুণগত মাত্রা রয়েছে।অর্থনৈতিক উন্নয়ন বলতে বোঝায় অর্থনৈতিক প্রবৃদ্ধি এবং কিছু গুরুত্বপূর্ণ পরিবর্তনের প্রগতিশীল পরিবর্তন যা জনগণের কল্যাণ নির্ধারণ করে যেমন: স্বাস্থ্য, শিক্ষা।আইওয়া বিশ্ববিদ্যালয়ের সেন্টার ফর ইন্টারন্যাশনাল ফিন্যান্স অ্যান্ড ডেভেলপমেন্ট বলেছে যে: যদিও ধারণাটির উৎপত্তি অনিশ্চিত, কিছু পণ্ডিত যুক্তি দেন যে, উন্নয়ন পুঁজিবাদের বিবর্তন ও সামন্তবাদের অবসানের সাথে ঘনিষ্ঠভাবে জড়িত। অন্যরা এটিকে উত্তর-ঔপনিবেশিক রাষ্ট্রের সাথে যুক্ত করে।
ম্যানসেল এবং ওয়েহন আরও বলেন যে দ্বিতীয় বিশ্বযুদ্ধের পর থেকে অ-অনুশীলনকারীদের দ্বারা অর্থনৈতিক উন্নয়ন বোঝা গেছে অর্থনৈতিক প্রবৃদ্ধির সাথে জড়িত, অর্থাৎ মাথাপিছু আয় বৃদ্ধি, এবং শিল্পোন্নত দেশগুলির সমতুল্য জীবনযাত্রার মান অর্জন। অর্থনৈতিক উন্নয়নকে একটি স্থির তত্ত্ব হিসাবেও বিবেচনা করা যেতে পারে যা একটি নির্দিষ্ট সময়ে একটি অর্থনীতির অবস্থা নথিভুক্ত করে। শুমপিটার এবং ব্যাকহউস (২০০৩) এর মতে, অর্থনৈতিক তত্ত্বে নথিভুক্ত করার জন্য এই ভারসাম্যের অবস্থার পরিবর্তনগুলি শুধুমাত্র বাইরে থেকে আগত মধ্যবর্তী কারণগুলির কারণে হতে পারে।
গেন্তা মিউরা

গেন্তা মিউরা (, ; জন্ম: ১ মার্চ ১৯৯৫) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব গাম্বা ওসাকা এবং জাপান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
মিউরা ২০১৭ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ১০ ম্যাচে ১টি গোল করেছেন।
গেন্তা মিউরা ১৯৯৫ সালের ১লা মার্চ তারিখে জাপানের আইচি প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১৭ সালের ১২ই ডিসেম্বর তারিখে, ২২ বছর, ৯ মাস ও ১১ দিন বয়সে, ডান পায়ে ফুটবল খেলায় পারদর্শী মিউরা চীনের বিরুদ্ধে অনুষ্ঠিত ২০১৭ ইএএফএফ ই-১ ফুটবল চ্যাম্পিয়নশিপের ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৬ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি জাপান ২–১ গোলের ব্যবধানে জয়লাভ করেছিল। জাপানের হয়ে অভিষেকের বছরে মিউরা সর্বমোট ২ ম্যাচে অংশগ্রহণ করেছেন।
দানিয়েল ফেবলেস

দানিয়েল রিকার্দো ফেবলেস আরগেয়েস (; জন্ম: ৮ ফেব্রুয়ারি ১৯৯১; দানিয়েল ফেবলেস নামে সুপরিচিত) হলেন একজন ভেনেজুয়েলীয় পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ ফুটবল প্রিমিয়ার লিগের ক্লাব ঢাকা মোহামেডানের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।
২০১১ সালে, ফেবলেস ভেনেজুয়েলা অনূর্ধ্ব-২০ দলের হয়ে ভেনেজুয়েলার বয়সভিত্তিক পর্যায়ে অভিষেক করেছিলেন।
দানিয়েল রিকার্দো ফেবলেস আরগেয়েস ১৯৯১ সালের ৮ই ফেব্রুয়ারি তারিখে ভেনেজুয়েলার কারাস্কাসে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবার নাম পেদ্রো ফেবলেস, তিনিও একজন ফুটবল খেলোয়াড় ছিলেন।
ফেবলেস ভেনেজুয়েলা অনূর্ধ্ব-২০ দলের হয়ে খেলার মাধ্যমে ভেনেজুয়েলার প্রতিনিধিত্ব করেছেন। ২০১১ সালে ভেনেজুয়েলা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। ভেনেজুয়েলার বয়সভিত্তিক দলের হয়ে তিনি প্রায় ১ বছরে ৪ ম্যাচে অংশগ্রহণ করেছেন।
কবির বিন আনোয়ার

কবির বিন আনোয়ার একজন অবসরপ্রাপ্ত বাংলাদেশী সরকারি কর্মকর্তা যিনি ২৩তম মন্ত্রিপরিষদ সচিব হিসেবে দায়িত্ব পালন করেছেন। এর আগে তিনি পানি সম্পদ মন্ত্রণালয়ের সিনিয়র সচিব হিসেবে দায়িত্ব পালন করেন। আনোয়ার সেন্টার ফর এনভায়রনমেন্টাল অ্যান্ড জিওগ্রাফিক ইনফরমেশন সার্ভিসেস -এর পরিচালনা পর্ষদের চেয়ারপারসন। তিনি বাংলাদেশ অ্যাডমিনিস্ট্রেটিভ সার্ভিস অ্যাসোসিয়েশনের সভাপতি ছিলেন। তিনি অলাভজনক ইসাবেলা ফাউন্ডেশনের চেয়ারপারসন, যা তার মায়ের নামানুসারে। তিনি মন্ত্রিপরিষদ সচিব হিসেবে মাত্র ১৯ দিন দায়িত্ব করেন।
আনোয়ার ১৯৬৪ সালের ১ জানুয়ারি পূর্ব পাকিস্তানের তৎকালীন পাবনা জেলার সিরাজগঞ্জ মহকুমায় জন্মগ্রহণ করেন। আনোয়ারের মা ছিলেন সৈয়দা ইসাবেলা, একজন উল্লেখযোগ্য লেখিকা। তিনি ঢাকা রেসিডেনসিয়াল মডেল কলেজে স্কুলের পড়াশোনা শেষ করেন। তিনি ঢাকা বিশ্ববিদ্যালয় থেকে রাষ্ট্রবিজ্ঞানে এলএলবি এবং স্নাতকোত্তর সম্পন্ন করেন।
কবির বিন আনোয়ার ১৯৮৮ সালে বিসিএস প্রশাসন ক্যাডারে সহকারী কমিশনার হিসেবে যোগদান করেন। আনোয়ার নেদারল্যান্ডসের হেগে বাংলাদেশ দূতাবাসে প্রথম সচিব হিসেবে দায়িত্ব পালন করেছেন। ২০১৫ এবং ২০১৬ সালে, কবির a2i প্রোগ্রামের প্রকল্প পরিচালক ছিলেন। ২০১৫ সালে, মে ২০১৫-এ প্রকল্পটির জন্য ওয়ার্ল্ড সামিট অন দ্য ইনফরমেশন সোসাইটি থেকে একটি পুরস্কার পান। তিনি প্রধানমন্ত্রীর কার্যালয়ের মহাপরিচালক ছিলেন।
২২ মার্চ ২০১৮-এ আনোয়ারকে প্রধানমন্ত্রীর কার্যালয় থেকে পানিসম্পদ মন্ত্রণালয়ের সচিব এবং সেন্টার ফর এনভায়রনমেন্টাল অ্যান্ড জিওগ্রাফিক ইনফরমেশন সার্ভিসেস-এর পরিচালনা পর্ষদের চেয়ারপারসন নিযুক্ত করা হয়। তিনি ২২ জুন ২০২০-এ সিনিয়র সচিব পদে উন্নীত হন। তিনি বাংলাদেশ স্কাউটসের উন্নয়নের জন্য জাতীয় কমিটির সভাপতি এবং ৬ ডিসেম্বর ২০২০ তারিখে স্কাউটদের দ্বারা "সিলভার টাইগার" পদক লাভ করেন।
আনোয়ারকে বার্ষিক সাধারণ সভায় বাংলাদেশ অ্যাডমিনিস্ট্রেটিভ সার্ভিস অ্যাসোসিয়েশনের সভাপতি নিযুক্ত করা হয় এবং তৎকালীন সভাপতি সিনিয়র সচিব হেলালুদ্দীন আহমদের স্থলাভিষিক্ত হন। তিনি ২০২১ সালে জলবায়ু অভিযোজন শীর্ষ সম্মেলনে বক্তৃতা দিয়েছিলেন। তিনি ইনস্টিটিউট অব ওয়াটার মডেলিং -এর চেয়ারপারসন। ১৭ মার্চ ২০২১-এ, তিনি দুই দেশের মধ্যে জলসম্পদ সমস্যা নিয়ে আলোচনা করতে ভারতের পানি সম্পদ সচিব শ্রী পঙ্কজ কুমারের সাথে দেখা করেন। ২৫ জুন ২০২১ তারিখে, তিনি বাংলাদেশ পানি উন্নয়ন বোর্ডের মহাপরিচালক একেএম ওয়াহেদ উদ্দিন চৌধুরীর সাথে একটি কর্মক্ষমতা চুক্তি স্বাক্ষর করেন। ১৫ ডিসেম্বর ২০২২ তারিখে তিনি বাংলাদেশের মন্ত্রিপরিষদ সচিব হিসেবে যোগ দান করেন। ৩ জানুয়ারি ২০২৩ সালে তিনি সরকারি চাকুরি থেকে অবসর গ্রহণ করেন।
সহকারী কমিশনার (বাংলাদেশ)

বাংলাদেশে সহকারী কমিশনার হলো বাংলাদেশের প্রশাসনিক পরিষেবার মাঠ প্রশাসনের (বিসিএস প্রশাসন ক্যাডার) প্রবেশ স্তরের পদ। বিসিএস পুলিশে সমতুল্য পদমর্যাদা হলো সহকারী পুলিশ সুপার। একজন সহকারী কমিশনার হিসেবে যোগদানের জন্য একজন ব্যক্তিকে বাংলাদেশ সিভিল সার্ভিস পরীক্ষার তিনটি ধাপে উত্তীর্ণ হতে হবে এবং বাংলাদেশের একটি সাংবিধানিক সংস্থা বাংলাদেশ পাবলিক সার্ভিস কমিশন থেকে সুপারিশ পেতে হবে। প্রশাসনের একজন সহকারী কমিশনার একজন এক্সিকিউটিভ ম্যাজিস্ট্রেট বা নির্বাহী ম্যাজিস্ট্রেট হিসাবে কাজ করেন এবং তাদের নিজ নিজ এখতিয়ারে নির্বাহী এবং সীমিত বিচারিক ক্ষমতা প্রয়োগ করতে পারেন। সাধারণত সহকারী কমিশনারবৃন্দ জেলা প্রশাসকের নিয়ন্ত্রণে জেলা প্রশাসকের কার্যালয়ে কর্মরত থাকেন। একজন সহকারী কমিশনার মাঠ প্রশাসনের নানাবিধ দায়িত্ব পালনের পাশাপাশি এক্সিকিউটিভ ম্যাজিস্ট্রেট হিসেবে আইন শৃঙ্খলা রক্ষায় মোবাইল কোর্ট পরিচালনা করে থাকেন।
গোপীনাথপুর বিএম টেকনিক্যাল কলেজ

গোপীনাথপুর বিএম টেকনিক্যাল কলেজ জয়পুরহাট জেলার আক্কেলপুর উপজেলায় অবস্থিত । এটি বাংলাদেশ কারিগরি শিক্ষা বোর্ড অধীনে পরিচালিত হয়। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজ হিসাবে স্বীকৃতি পেয়েছে ।
গোপীনাথপুর ইউনিয়নে একমাত্র টেকনিক্যাল কলেজ। গোপীনাথপুর বিএম টেকনিক্যাল কলেজ ২০০৬ সালে প্রতিষ্ঠা লাভ করে । এই কলেজের ইএন নাম্বার 134371 । 
বিগত বৎসর গুলোতে প্রতিষ্ঠানটি স্থাপনের পর শিক্ষা ক্ষেত্রে ভাল ফলাফলের জন্য বেশ সুনাম অর্জন করেছে। রেকর্ড সংখ্যক পাশের হার এবং সর্বাধিক এ+ পাওয়ার গেীরব অর্জন এ প্রতিষ্ঠানটি করেছে। বিভিন্ন সামাজিক এবং সাংস্কৃতিক অনুষ্ঠান করায় অত্র এলাকায় কলেজটির ব্যাপক পরিচিতি রয়েছে।
একটি পাকা ও একটি টিনশেট ১ তলা ভবন রয়েছে । প্রায় ৩২০ জন শিক্ষাথী রয়েছে।
অমিয়কুমার বন্দ্যোপাধ্যায়

অমিয়কুমার বন্দ্যোপাধ্যায় ( ১ জানুয়ারি ১৯১৬ – ১০ সেপ্টেম্বর ১৯৮৮) ছিলেন একজন পুরাতত্ত্বের বিশেষ আধিকারিক ও প্রাবন্ধিক। 
অমিয়কুমারের জন্ম অবিভক্ত বাংলার অধুনা বাংলাদেশের বরিশালে। পিতা বিপিনবিহারী বন্দ্যোপাধ্যায় নবদ্বীপ হিন্দু স্কুলের প্রধান শিক্ষক এবং অক্ষয়কুমার দত্তের প্রিয় শিষ্য ছিলেন। পডাশোনায় মেধাবী অমিয় ম্যাট্রিক ও আই.এসসি পরীক্ষায় অষ্টম স্থান অধিকার করেন। পরে অর্থনীতি নিয়ে বি.এ এবং কলকাতা বিশ্ববিদ্যালয় থেকে এম.এ পাশ করেন।
বিসিএস পরীক্ষায় তৃতীয় স্থান অধিকার করে প্রাদেশিক সিভিল সার্ভিসে যোগ দেন এবং প্রায় রেকর্ড সময়ে আইএএস পর্যায় উন্নীত হন। পশ্চিমবঙ্গ রাজ্য সরকারের তথ্য ও জনসংযোগ বিভাগের সচিবের পদে থাকাকালীন ১৯৭৪ খ্রিস্টাব্দে অবসর গ্রহণ করেন। তথ্য ও জনসংযোগ বিভাগে কাজের সুবাদে বাদ্যের বিভিন্ন জেলার তথ্য সম্বলিত ইতিহাস, গেজেটিয়ার প্রকাশ করেন। লেখক জীবনে ক্যামেরা হাতে বেরিয়ে পড়েছেন। ভারত, নেপাল ও শ্রীলঙ্কার অসংখ্য স্থানে ভ্রমণ করেছেন এবং দেশ বিদেশের নানা পত্র পত্রিকায় প্রধানত ইংরেজীতে সচিত্র প্রবন্ধ রচনা করেছেন। ইংরাজী হতে বাংলায় অনুবাদও করেছেন। তার রচিত গ্রন্থগুলি হল—
এছাড়াও পূর্ত বিভাগে কাজের সুবাদে পুরাতত্ব বিষয়ে সম্পাদনা করেছেন নদীয়া, হাওড়া, বাঁকুডা কোচবিহার জেলার পুরাকীর্তি।
সন্ন্যাসতলী মেলা

সন্ন্যাসতলী মেলা জয়পুরহাট জেলার ক্ষেতলাল উপজেলা সদর থেকে ৮ কিলোমিটার দক্ষিণে মামুদপুর ইউনিয়নের মহব্বতপুর-জিয়াপুর গ্রামের তুলসীগঙ্গা নদীর কোলঘেঁষে বসে সন্ন্যাসতলীর মেলা।২০০ বছরের ঐতিহ্যবাহী সন্ন্যাসতলী মেলা। তুলসীগঙ্গা নদীর তীরবর্তী সন্ন্যাসতলায় মন্দিরের পাশে বসে দুই দিনব্যাপী ঘুড়ির মেলা। গ্রামীণ এ মেলা সন্ন্যাসতলীর ঘুড়ির মেলা হিসেবে পরিচিত। মেলার সঠিক ইতিহাস কেউ বলতে না পারলেও জনশ্রুতি রয়েছে, সন্ন্যাসী পূজাকে ঘিরে ২০০ বছরের অধিক সময় আগে মেলাটির উৎপত্তি ঘটে। সেই থেকে প্রতিবছর বাংলা জ্যৈষ্ঠ মাসের শেষ শুক্রবার বিকেলে বসে গ্রামীণ এ মেলা। মেলায় আশপাশের গ্রাম ছাড়াও দূরদূরান্ত থেকে হাজারো মানুষের আগমন ঘটে।
জ্যৈষ্ঠ মাসের শেষ শুক্রবার জয়পুরহাটের ক্ষেতলাল উপজেলার তুলসীগঙ্গা নদীর অদূরে সন্নাসতলীর বটতলায় কোনো এককাল থেকে শুরু হয়েছিল ঘুড়ির মেলা। সেই ঐতিহ্য আজও ধরে রেখেছেন সন্নাসতলী এলাকার অন্তত ৪০ গ্রামের কয়েক সহস্রাধিক মানুষ। তারই ধারাবাহিকতায় শুক্রবার মহব্বতপুর গ্রামের সন্নাসতলীতে অনুষ্ঠিত হয়ে গেল ঘুড়ি উৎসব উপলক্ষে মেলা। এক দিনের এই মেলায় কোনো নোটিশেরও দরকার হয় না। মেলার দিনক্ষণ মনে রেখে সময়মতো দোকানিদের পাশাপাশি দর্শনার্থীরা ভিড় জমান নিভৃত পল্লীর এই ঐতিহ্যবাহী মেলায়। সন্নাসতলীর এই ঘুড়ি উৎসব শুরুর দিন বিকেলে বটতলায় স্থানীয় হিন্দু সম্প্রদায় সন্নাস পূজা পালন করে। তাদের এই পূজা-অর্চনাকে ঘিরেই মূলত এ মেলার উৎপত্তি ঘটে। তবে এর গোড়া পত্তনের কথা কেউ বলতে পারেননি। প্রবীণরা শুধু এটুকু জানিয়েছেন, ২০০ বছরেরও বেশি সময় ধরে তাঁরা এ মেলার আয়োজন দেখে আসছেন।
জ্যৈষ্ঠ মাসের শেষ শুক্রবার জয়পুরহাটের ক্ষেতলাল উপজেলার তুলসীগঙ্গা নদীর অদূরে সন্নাসতলীর বটতলায় মেলা বসে । 
মেলায় কাঠের, স্টিল ও লোহার বিভিন্ন ডিজাইনের আসববাপত্র যেগুলো অনেক সূলভ মূল্যে পাওয়া যায়।
মেলায় বিভন্ন জেলা হতে লোকজন উন্নতমানের কসমেটিক, খেলনা, গিফট সামগ্রী এর দোকান দেয়। সাধারণত শিশু এবং মহিলাদের ভিড় লেগে থাকে। আছে চুড়ি, কানের দুল, মালা, কাজল, মেকাপ বক্স সহ সকল সাজার জিনিস। খেলনার মধ্যে থাকে ব্যাট, বল ভিডিও গেমস ইত্যাদি।
পোড়াদহ মেলার অন্যতম আকর্ষণ মিষ্টি। রসগোল্লা, সন্দেশ, জিলাপী, নিমকি, তিলের নাড়ু, খই, শুকনা মিষ্টি। আরও আকর্ষণীয় হল বড় বড় আকারের মিষ্টি। একেকটি মিষ্টি দেড় থেকে দুই কেজি ওজনের হয়ে থাকে।
মেলায় কেনাকাটার পাশাপাশি বিনোদনের ব্যবস্থা থাকে। ছোটদের জন্য নাগড়দোলা, মিনি ট্রেন, ঘোড়ার গাড়ি, সার্কাস ইত্যাদি ও বড়দের জন্য রয়েছে মটর সাইকেল খেলা, যাত্রাপালা, সাংস্কৃতিক অনুষ্ঠান আয়োজন করা হয়।
কুশিয়ারা পানিবণ্টন চুক্তি

কুশিয়ারা পানিবণ্টন চুক্তি হলো কুশিয়ারা নদীকে কেন্দ্র করে ২০২২ সালের ৬ সেপ্টেম্বর বাংলাদেশ ও ভারতের মধ্যে স্বাক্ষরিত একটি সমঝোতা চুক্তি। এই চুক্তি অনুযায়ী বাংলাদেশ সিলেটে কুশিয়ারা নদীর রহিমপুর খাল পয়েন্টে ১৫৩ কিউসেক পানি উত্তোলন করবে।
ভারতের মণিপুরের উত্তরে আঙ্গামীনাগা পাহাড় থেকে উৎপত্তি হয়ে বরাক নদী মণিপুরের কাছাড় জেলা ভেদ করে বদরপুর দিয়ে সিলেট হয়ে বাংলাদেশে প্রবেশ করেছে। বরাক নদী সিলেটের সীমান্তস্থিত অমলসিদ স্থান থেকে দুই শাখায় প্রবাহিত হচ্ছে। একটি সুরমা নদী অপরটি কুশিয়ারা নদী। কুশিয়ারা নদীর দৈর্ঘ্য ১২০ মাইল। এই নদীর পানি রহিমপুর খাল দিয়ে কৃষিকাজে ব্যবহারের কাজে ভারতে আপত্তি ছিল দীর্ঘদিনের। এই আপত্তির নিরসনে ২০২১ সালের জানুয়ারির দিকে যৌথ নদী কমিশনের ওয়ার্কিং গ্রুপের সভায় আলোচনা শুরু হয়। ২৫ আগস্ট বাংলাদেশ ও ভারতের যৌথ নদী কমিশনের (জেআরসি) মন্ত্রী পর্যায়ের বৈঠকে ভারত থেকে সিলেটে প্রবাহিত কুশিয়ারা নদীর পানি প্রত্যাহারে একটি সমঝোতা স্মারকের খসড়া চূড়ান্ত করা হয়। বাংলাদেশের পক্ষে পানিসম্পদ প্রতিমন্ত্রী জাহিদ ফারুক ও ভারতের জলশক্তিমন্ত্রী গজেন্দ্র সিং শেখাওয়াত নিজ নিজ দেশের প্রতিনিধিদলের নেতৃত্ব দেন। ৬ সেপ্টেম্বর বাংলাদেশের প্রধানমন্ত্রী শেখ হাসিনা এবং ভারতের প্রধানমন্ত্রী নরেন্দ্র মোদির মধ্যে এটি সহ ৭টি সমঝোতা স্মারক স্বাক্ষরিত হয়। এই সমঝোতায় ভারত বাংলাদেশকে কুশিয়ারা নদীর রহিমপুর পয়েন্ট থেকে ১৫৩ কিউসেক পানি প্রত্যাহার করতে দিতে রাজি হয়।
রহিমপুর পয়েন্টের সাতটি উপজেলায় সেচের জন্য কোন পানি পাওয়া যেত না এবং শুষ্ক মৌসুমে পুরো অঞ্চলটিতে কোন কৃষি কাজ করা যেত না। সেচের পানির অভাবে বছরের বেশিরভাগ সময় ওই পুরো অঞ্চলে কৃষি জমি পুরোপুরি ফসল শূন্য হয়ে থাকে। ২০১১ থেকে ২০১৫ সালের মধ্যে বাংলাদেশ রহিমপুর পয়েন্টে একটি পাম্প-হাউজ ও একটি বাঁধ নির্মাণ করে। সুরমা-কুশিয়ারা প্রকল্প সেটি বাস্তবায়নে কাজ করে পানি উন্নয়ন বোর্ড। চুক্তির ফলে এই অঞ্চলের লক্ষাধিক মানুষ উপকৃত হবে। এ খালের ভাটিতে থাকা হাওরাঞ্চলেও বোরো চাষাবাদ সম্ভব হবে, মৎস চাষ বাড়বে।
বাংলাদেশের পররাষ্ট্র প্রতিমন্ত্রী শাহরিয়ার আলম এই চুক্তিকে বাংলাদেশের জন্য বড় অর্জন হিসেবে অভিহিত করেন।
দারুল উলুম আলিয়া মাদ্রাসা, চট্টগ্রাম

দারুল উলুম আলিয়া মাদ্রাসা, চট্টগ্রাম বাংলাদেশের একটি উল্লেখযোগ্য কামিল (অনার্স মাস্টার্স) আলিয়া মাদ্রাসা। এটি স্থানীয় ব্যক্তিত্ব চান্দমিয়া সওদাগরের পৃষ্ঠপোষকতায় ১৯১৩ সালে চট্টগ্রাম শহরে প্রতিষ্ঠিত হয়। তবে এই মাদ্রাসা প্রতিষ্ঠার পিছনে মাওলানা খলিলুর রহমান বাগবানী, সুফি আহসান উল্লাহ, মোহাব্বত আলী রামুবী, ফয়জুল করিম প্রভৃতি আলেমের প্রত্যক্ষ অবদান ছিলো। মাদ্রাসাটি বর্তমানে ইসলামি আরবি বিশ্ববিদ্যালয়ের অধিভুক্ত।
চট্টগ্রাম জেলার চান্দগাঁও থানার মুন্সি কাছিম আলীর পুত্র হাজী চান্দমিয়া সওদাগর একটি মাদ্রাসা প্রতিষ্ঠার চিন্তা করেন, এই চিন্তা থেকেই তিনি মাদ্রাসায় আর্থিক সাহায্য করেন। মাদ্রাসাটি প্রতিষ্ঠার ব্যাপারে স্থানীয় বিভিন্ন ব্যক্তিবর্গ সাহায্য করেছিলেন। চট্টগ্রাম মুহসিনিয়া মাদ্রাসার হেড মাওলানা মুহাদ্দিস মুহাম্মাদ হাছান (১৮৫০-১৯২০) মাদ্রাসার প্রথম পৃষ্ঠপোষক ছিলেন।
এছাড়াও অনেক আলেম এটি প্রতিষ্ঠার জন্য কাজ করেছিলেন, এদের মধ্যে খলিলুর রহমান বাগবানী, সুফি আহসান উল্লাহ, মোহাব্বত আলী রামুবী, ফয়জুল করিম, মোহাম্মাদ ইসহাক, এম এম রহিম উদ্দিন, নজির আহমদ, আব্দুল লতিফ, এডভোকেট আতাউর রহমান প্রভৃতি উল্লেখযোগ্য।
২০০৬ সালের পূর্ব পর্যন্ত বাংলাদেশের আলিয়া সকল মাদ্রাসার সমস্ত পরীক্ষা বাংলাদেশ মাদ্রাসা শিক্ষাবোর্ড আলিয়া মাদ্রাসা পরীক্ষা নিয়ন্ত্রণ করত। ২০০৬ সালের ইসলামী বিশ্ববিদ্যালয় সংশোধনী আইন, ২০০৬ মোতাবেক মাদ্রাসাটি ইসলামী বিশ্ববিদ্যালয় কুষ্টিয়ার অধিভুক্ত হয়। এরপরে ২০১৬ সালে মাদ্রাসা শিক্ষাকে আরও আধুনিকায়ন করার জন্য ইসলামি আরবি বিশ্ববিদ্যালয় প্রতিষ্ঠা করা হয়, এবং এর ফলে আলিয়া মাদ্রাসাগুলোকে বিশ্ববিদ্যালয়টির আওতাধীন করা হয়।
মাদ্রাসাটিতে প্রাথমিক শিক্ষাস্তর ইবতেদায়ী থেকে শুরু করে আলিয়া মাদ্রাসার সর্বোচ্চ পর্যায় কামিল শ্রেণী পর্যন্ত রয়েছে। এছাড়াও মাদ্রাসার দাখিল এবং আলিম উভয় স্তরে বিজ্ঞান ও মানবিক শাখা বিদ্যমান রয়েছে। মাদ্রাসার শিক্ষার্থীরা পড়াশোনা সংক্রান্ত বিভিন্ন প্রতিযোগিতায় অংশগ্রহণ করে থাকে। বিজ্ঞান বিভাগের শিক্ষার্থীরা বিজ্ঞান মেলায় অংশগ্রহণ করে থাকে। এছাড়াও এই মাদ্রাসার ফাজিল ও কামিল পর্যায়ে আল কুরআন এন্ড ইসলামিক স্টাডিজ, আল হাদিস এন্ড ইসলামিক স্টাডিজ, দাওয়াহ প্রভৃতি বিভাগ চালু আছে। ফাজিল ও কামিল পর্যায়ের ছাত্রদের বিষয়ভিত্তিক গবেষণার সুযোগ রয়েছে।
রাধা (দ্ব্যর্থতা নিরসন)

রাধা (বা রাধিকা) একজন হিন্দু দেবী এবং কৃষ্ণের চিরন্তন সহধর্মিণী।
রাধা বা রাধিকাও উল্লেখ করতে পারে:
এনইএমএস এন্টারপ্রাইজেস

এনইএমএস এন্টারপ্রাইজেস হল একটি মেটাল ল্যাটিন-আমেরিকান রেকর্ড লেবেল যা আর্জেন্টিনার ব্যবসায়ী মার্সেলো কাবুলির নেতৃত্বে ১৯৮৭ সালে একটি সিডি এবং ভিনাইল ডিস্ট্রিবিউশন কোম্পানি হিসাবে প্রতিষ্ঠিত হয়েছিল। ১৯৯৫ সালে নেমস একটি লেবেল কোম্পানিতে পরিণত হয়। তারা প্রথম আংরা ব্যান্ডে স্বাক্ষর করেছিল। এছাড়াও নেমসও শো আয়োজন করে।
পিটার হ্যানলিন

রবার্ট পিটার হ্যানলিন (৬ অক্টোবর ১৯৩১ – ২১ আগস্ট ২০০০) ছিলেন একজন অস্ট্রেলীয় ট্র্যাক অ্যান্ড ফিল্ড মল্লক্রীড়াবিদ, যিনি ১৯৫৬ সালের গ্রীষ্মকালীন অলিম্পিকে গোলক নিক্ষেপে প্রতিদ্বন্দ্বিতা করেছিলেন। তিনি টানা সাতটি অস্ট্রেলীয় গোলক নিক্ষেপ জাতীয় চ্যাম্পিয়নশিপ শিরোপা জিতেছেন।
জোশ হ্যারিস (দৌড়বিদ)

জোশ হ্যারিস (জন্ম ৩ জুলাই ১৯৯০) একজন অস্ট্রেলীয় দূরপাল্লার দৌড়বিদ। তিনি ২০১৭ বিশ্ব অ্যাথলেটিক্স চ্যাম্পিয়নশিপে পুরুষদের ম্যারাথনে প্রতিদ্বন্দ্বিতা করেছিলেন। ২৫,০০০ মিটার এবং ৩০,০০০ মিটারে অ্যাথলেটিক্সে হ্যারিসের অস্ট্রেলীয় রেকর্ড রয়েছে, যা জুলাই ২০১৬ সালে সেট করা হয়েছিল।
নিকোলাস হ্যারিসন (মল্লক্রীড়াবিদ)

নিকোলাস হ্যারিসন (জন্ম ১৮ অক্টোবর ১৯৭০) একজন অস্ট্রেলীয় প্রাক্তন দূরপাল্লার দৌড়বিদ। তিনি ২০০৪ গ্রীষ্মকালীন অলিম্পিকে পুরুষদের ম্যারাথনে প্রতিদ্বন্দ্বিতা করেছিলেন।
নাটালি হার্ভে

নাটালি অ্যান হার্ভে (জন্ম ১৯ জানুয়ারী ১৯৭৫) একজন অস্ট্রেলীয় প্রাক্তন দূরপাল্লার দৌড়বিদ। তিনি ১৯৯৬ গ্রীষ্মকালীন অলিম্পিকে মহিলাদের ৫০০০ মিটারে প্রতিদ্বন্দ্বিতা করেছিলেন।
মাহশা আমিনী প্রতিবাদ

ইরানের হিজাব বিরোধী বিক্ষোভ, ২০২২ হলো চলমান বিক্ষোভ ও নাগরিক অবাধ্যতার একটি অংশ যা মাহশা আমিনী (ফার্সি: مهسا امینی) বা যিনা আমিনী (, , "Zhina Amini"), এর মৃত্যুর পর ১৬ সেপ্টেম্বর ২০২২-এ শুরু হয়েছিল, যিনি পুলিশ হেফাজতে মারা যান। ইরানের ইসলামি "নৈতিকতা পুলিশ" নামে পরিচিত গাইডেন্স প্যাট্রোল তাঁকে মারধর করে এবং একটি "অপূর্ণাঙ্গ পর্দা (হিজাব)" সম্পর্কিত একটি পোশাক আইন লঙ্ঘনের অভিযোগে অভিযুক্ত করে। কুর্দিস্তান প্রদেশের সাক্কেজ, সানন্দাজ, দিভান্দার্‌রেহ, বানেহ ও বিজার শহরে বিক্ষোভ শুরু হয় এবং পরে ইরানের অন্যান্য অংশে ছড়িয়ে পড়ে। এই বিক্ষোভ আন্দোলনগুলো একদিন পর দ্রুত ছড়িয়ে পড়তে থাকে এবং তেহরান, হামাদান, কেরমানশাহ, মাশহাদ, সবজেভার, আমোল, বাবোল, এসফাহন, কেরমান, শিরাজ, তাবরিজ, রাশৎ, সারি, কারাজ, চালুস, নওশহর, টোনেকাবন, আরাক, ইলাম, কিশ দ্বীপ প্রভৃতি শহর অন্যান্য অনেক শহরে দ্রুত ছড়িয়ে পড়ে।
, কমপক্ষে পঞ্চাশ জন বিক্ষোভকারী নিহত হয়েছে, ১,৫০০ জনেরও বেশি প্রাণহানি সংঘটিত ২০১৯-২০২০ বিক্ষোভের পর থেকে এটি ইরানের সবচেয়ে মারাত্মক বিক্ষোভ।
বিক্ষোভের প্রতিক্রিয়ায় ইরান সরকার শুধু বিক্ষোভ দমনই করেনি বরং বিক্ষোভকারীদের সংঘবদ্ধ করার ক্ষমতা হ্রাস করতে ইনস্টাগ্রাম ও হোয়াটসঅ্যাপের মতো অ্যাপগুলিতে অ্যাক্সেস এবং সীমিত ইন্টারনেট অ্যাক্সেসিবিলিটি অবরুদ্ধ করে দিয়েছে। এটি ২০১৯ সালের পর ইরানে সবচেয়ে গুরুতর ইন্টারনেট নিষেধাজ্ঞা, যখন ইন্টারনেট অ্যাক্সেস সম্পূর্ণরূপে বন্ধ করে দেওয়া হয়েছিল।
ইরানে বাধ্যতামূলক হিজাবের বিরুদ্ধে বিক্ষোভ ২০১৭ সালে শুরু হয়েছিল। মাহশা আমিনী ছিলেন ২২ বছর বয়সী কুর্দি-ইরানি তরুণী, যাঁকে "অপূর্ণাঙ্গ হিজাব" পরিধানের জন্যে ১৪ ই সেপ্টেম্বর ২০২২ তারিখে গাইডেন্স প্যাট্রোল গ্রেপ্তার করেছিল। অভিযোগ করা হয়, প্যাট্রোল কর্তৃক মারধর করায় মাথার খুলিতে আঘাতের কারণে তিনি ব্রেন ডেড হয়ে পড়েছিলেন। দুই দিন পরে ১৬ সেপ্টেম্বর তিনি মারা যান। তাঁর জানাজার পর ইরানের বিভিন্ন জায়গায় বিক্ষোভ অনুষ্ঠিত হয়েছিল। পরে ১৮ সেপ্টেম্বর কুর্দিস্তান প্রদেশ থেকে তেহরানে দেশব্যাপী একটি ধর্মঘট ডাকা হয়। ইরানি কুর্দিস্তান দল এবং কুর্দিস্তানের নাগরিক ও রাজনৈতিক কর্মীরা সোমবার একটি সাধারণ ধর্মঘট দিবস ঘোষণা করেছে।
অ্যাড্রিয়ান হ্যাচার

অ্যাড্রিয়ান হ্যাচার (জন্ম ৬ মে ১৯৭০) একজন অস্ট্রেলীয় ক্রীড়াবিদ। তিনি ২০০০ গ্রীষ্মকালীন অলিম্পিকে পুরুষদের বর্শা নিক্ষেপে প্রতিদ্বন্দ্বিতা করেছিলেন।
রন গিসিন

রোনাল্ড ফ্রেডেরিক গিসিন (জন্ম ১৭ ডিসেম্বর ১৯৪৩) একজন স্কটিশ সঙ্গীতজ্ঞ, সুরকার এবং লেখক, যিনি তার অস্বাভাবিক সৃষ্টি এবং শব্দের অভিনব প্রয়োগের জন্য পরিচিত, সেইসাথে পিংক ফ্লয়েড এবং রজার ওয়াটার্সের সাথে তার সহযোগিতার জন্য পরিচিত।
রন গিসিন ১৯৬১ থেকে ১৯৬৫ সাল পর্যন্ত পিয়ানোবাদক হিসেবে দ্য অরিজিনাল ডাউনটাউন সিঙ্কোপেটর্স (ওডিএস) ব্যান্ডে তার কর্মজীবন শুরু করেন, যেটি একটি পুনরুজ্জীবনবাদী জ্যাজ ব্যান্ড যা আমেরিকান অরিজিনাল ডিক্সিল্যান্ড জ্যাজ ব্যান্ডের অনুকরণ করে। ব্যান্ডটি ইংল্যান্ডের সাসেক্সের ক্রাউলিতে অবস্থিত। অরিজিনাল ডাউনটাউন সিঙ্কোপেটর্স ছেড়ে যাওয়ার পর, গিসিনের "চান্স ক্যারিয়ার" তিনটি প্রধান স্বতন্ত্র কিন্তু সমান্তরাল পথ নিয়েছিল: ১) লোকজ ক্লাব এবং রয়্যাল অ্যালবার্ট হলের মতো বৈচিত্র্যময় স্থানগুলিতে লাইভ ইম্প্রোভাইজড পারফরম্যান্স; ২) মিডিয়ার জন্য সঙ্গীত এবং প্রভাব, যার মধ্যে চারটি দেশীয় বিবিসি রেডিও নেটওয়ার্ক এবং বিজ্ঞাপন, তথ্যচিত্র এবং পূর্ণদৈর্ঘ্য চলচ্চিত্র; ৩) এলপি এবং সিডি-এর জন্য একা কাজ করে।
রস হেউড

রস হেউড (জন্ম ১৮ ফেব্রুয়ারি ১৯৪৭) একজন অস্ট্রেলীয় দূরপাল্লার দৌড়বিদ। তিনি ১৯৭৬ গ্রীষ্মকালীন অলিম্পিকে ম্যারাথনে প্রতিদ্বন্দ্বিতা করেছিলেন।
জুন হিথ

জুন হিথ (জন্ম ২৯ জুন ১৯২৯) একজন অস্ট্রেলীয় প্রাক্তন ক্রীড়াবিদ। তিনি ১৯৫৬ গ্রীষ্মকালীন অলিম্পিকে মহিলাদের বর্শা নিক্ষেপে প্রতিদ্বন্দ্বিতা করেছিলেন।
মাইকেল হিলার্ড

মাইকেল হাওয়ার্ড হিলার্ড (জন্ম ২২ জানুয়ারী ১৯৬১) হলেন একজন অস্ট্রেলীয় প্রাক্তন মাঝারিপাল্লার দৌড়বিদ যিনি ১৯৮৪ গ্রীষ্মকালীন অলিম্পিকে ১৫০০ মিটারে সেমিফাইনালে পৌঁছেছিলেন। মাইক এছাড়াও [১৯৮৭ বিশ্ব চ্যাম্পিয়নশিপে] ১৫০০ মিটারের ফাইনালে ৭ম স্থান অর্জন করেছিলেন, স্টিভ ক্রামকে পরাজিত করে। এরপর তিনি ১৯৮৫ ওয়ার্ল্ড ইনডোর চ্যাম্পিয়নে ১৫০০ মিটারে স্বর্ণপদক পান। তিনি অস্ট্রেলীয় ১৫০০ মিটারের রেকর্ড ৩:৩৩ এ উন্নীত করেন ১৯৯০ সালে। হিলার্ড ১৫০০ মিটারে অস্ট্রেলিয়ার সর্বকালের সপ্তম এবং এক মাইল ইভেন্টে অষ্টম স্থানে রয়েছেন। তিনি এক সময় উভয় রেকর্ডই ধরে রেখেছিলেন।
তানিয়া হলিডে

তানিয়া হলিডে (জন্ম ২১ সেপ্টেম্বর ১৯৮৮) একজন অস্ট্রেলীয় হাঁটার প্রতিযোগী। তিনি ২০১৬ গ্রীষ্মকালীন অলিম্পিকে মহিলাদের ২০ কিলোমিটার হাঁটার ইভেন্টে প্রতিদ্বন্দ্বিতা করেছিলেন। ২০১৬ সালে, তিনি ইতালির রোমে অনুষ্ঠিত ২০১৬ আইএএএফ ওয়ার্ল্ড রেস ওয়াকিং টিম চ্যাম্পিয়নশিপে মহিলাদের ২০ কিমি হাঁটায় ১৫তম স্থানে সমাপ্ত করেন।
নিক হাওয়ার্থ

নিক হাওয়ার্থ (জন্ম ২৪ জুন ১৯৭৬) একজন অস্ট্রেলীয় মাঝারিপাল্লার দৌড়বিদ। তিনি ২০০০ গ্রীষ্মকালীন অলিম্পিকে পুরুষদের ১৫০০ মিটারে প্রতিদ্বন্দ্বিতা করেছিলেন।
নিকোলাস হাডসন (মল্লক্রীড়াবিদ)

নিকোলাস হাডসন (জন্ম ৯ নভেম্বর ১৯৭২) একজন অস্ট্রেলীয় প্রাক্তন মাঝারিপাল্লার দৌড়বিদ যিনি ২০০১-০২ সালে অস্ট্রেলিয়ান অ্যাথলেটিক্স চ্যাম্পিয়নশিপে ৮০০ মিটারের বেশিতে জাতীয় চ্যাম্পিয়ন ছিলেন।
ইজলিংটন

ইজলিংটন ইংল্যান্ডের বৃহত্তর লন্ডনের একটি জেলা এবং ইজলিংটনের লন্ডন বরোর অংশ। এটি অভ্যন্তরীণ লন্ডনের একটি প্রধানতম আবাসিক জেলা, যা ইজলিংটনের হাই স্ট্রিট থেকে হাইবারি ফিল্ডস পর্যন্ত, ব্যস্ত হাই স্ট্রিট, আপার স্ট্রিট, এসেক্স রোড (সাবেক "লোয়ার স্ট্রিট") এবং পূর্বে সাউথগেট রোডের চারপাশের এলাকা জুড়ে বিস্তৃত।
আধুনিক ইংরেজি সাহিত্য ও সংস্কৃতিতে আইলিংটনের ব্যাপক বৈশিষ্ট্য রয়েছে:
এঞ্জেল টিউব স্টেশনের কাছে অবস্থিত একটি প্রধান বাস ইন্টারচেঞ্জ সহ এই এলাকাটি বাস রুট দ্বারা ভাল ভাবে সংযুক্ত। লাল রুট এবং বাসিন্দাদের পার্কিং বিধিনিষেধ পুরো এলাকা জুড়ে প্রযোজ্য।
শিক্ষা বিভাগের দ্বারা প্রকাশিত সর্বশেষ পরিসংখ্যান অনুসারে, ইসলিংটনে ৪৭টি প্রাথমিক এবং ১০টি রাষ্ট্রীয় অনুদানপ্রাপ্ত মাধ্যমিক বিদ্যালয় রয়েছে।
টেলাগনাস (ওডিসিউসের পুত্র)

গ্রিক পুরাণে টেলাগনাস (; প্রাচীন গ্রিক: Τηλέγονος; অর্থাৎ "বহু দূরে জাত") ছিল সার্সি ও ওডিসিউসের কনিষ্ঠ পুত্র এবং সেই সূত্রে সে আগরিয়াস ও লাতিনাসের মতান্তরে নস্টিথোয়াস ও নউসিনোয়াসের ভ্রাতা। কোনও কোনও বর্ণনা অনুযায়ী, টেলাগনাসকে সার্সির পরিবর্তে নিম্ফ কালিপসো ও ওডিসিউসের পুত্র বলে উল্লেখ করা হয়েছে।
টেলাগনাস বয়ঃপ্রাপ্ত হলে পরে তার মা সার্সি তাকে ওডিসিউসের সন্ধানে প্রেরণ করেন। ততদিনে ওডিসিউস ইথাকায় ফিরে এসেছিলেন। ইথাকার কাছে ঝড়ে জাহাজডুবির পর টেলাগনাস মনে করে যে সে অবতরণ করেছে কোরসাইরাতে (কোরফু) এবং ক্ষুধায় কাতর হয়ে সে দ্বীপে লুটতরাজ শুরু করে। ওডিসিউস ও তাঁর জ্যেষ্ঠ পুত্র টেলামেকাস তাঁদের শহর রক্ষার জন্য টেলাগনাসের সঙ্গে সংঘাতে লিপ্ত হন। এই সংঘাতের সময় টেলাগনাস নিজের পিতাকে দুর্ঘটনাচক্রে স্ট্রিংরের বিষাক্ত মেরুদণ্ড লাগানো বর্শার ফলার আঘাতে হত্যা করে। টেলামেকাস টেলাগনাসের মাতা জাদুকরী সার্সিকে বিবাহ করে এবং টেলাগনাস অপর দিকে বিবাহ করে ওডিসিউসের বিধবা পত্নী পেনেলোপিকে। পেনেলোপির গর্ভে টেলাগনাসের পুত্র ইতালিয়াসের জন্ম হয়। কোনও কোনও বিবরণ অনুযায়ী, ইতালিয়াসের নামানুসারেই ইতালি দেশের নামকরণ হয়েছে।
এই হল টেলেগনি নামে এক প্রাচীন গ্রিক মহাকাব্যে বর্ণিত টেলাগনাসের কাহিনি। মূল টেলেগনি গ্রন্থটির একটি সার-সংক্ষেপ ছাড়া কিছুই পাওয়া যায় না। শুধু এটি সাইরিনির ইউগ্যামন কর্তৃক রচিত বলে মনে করা হয় এবং জানা যায় যে এটি লেখা হয়েছিল ওডিসি মহাকাব্যের উত্তর-কাহিনি হিসেবে। পরবর্তীকালের কবিদের রচনায় এই কাহিনির অনেক পাঠান্তর পাওয়া যায়: উদাহরণস্বরূপ, সোফোক্লেস রচিত "ওডিসিউস অ্যাকানথোপ্লেক্স" ট্র্যাজেডিতে (যে গল্পে ওডিসিউসের মৃত্যু বর্ণিত হয়েছে) দেখা যায়, একটি ওর‍্যাকল মারফৎ ওডিসিউস জানতে পেরেছিল যে পুত্রের হাতে তাঁর মৃত্যু লেখা আছে। তিনি মনে করেন যে, টেলামেকাস তাঁকে হত্যা করবে। তাই তিনি টেলামেকাসকে নিকটবর্তী একটি দ্বীপে নির্বাসিত করেন। ইথাকায় এসে টেলাগনাস ওডিসিউসের বাড়িতে প্রবেশ করতে চায়। কিন্তু রক্ষীরা তাকে বাধা দিলে সে তাদের সঙ্গে বাগবিতণ্ডায় জড়িয়ে পড়ে। ওডিসিউস মনে করেন, যে টেলামেকাস এসে উপস্থিত হয়েছে। তাই তিনি ছুটে যান এবং টেলাগনাসকে আক্রমণ করেন। যুদ্ধে টেলাগনাসের হাতে ওডিসিউসের মৃত্যু ঘটে। এই গল্পের সঙ্গে ইডিপাসের সুপরিচিত কাহিনিটির অনেক মিল পাওয়া যায়।
ইতালীয় ও রোমান পুরাণে টেলাগনাসকে রোমের ঠিক দক্ষিণপূর্বে অবস্থিত শহর টাসকালামের এবং কোনও কোনও মতে আধুনিক প্যালেস্ট্রিনা অঞ্চলে অবস্থিত প্রেনিস্টে শহরের প্রতিষ্ঠাতা মনে করা হয়। প্রাচীন রোমান কবিরা নিয়মিতভাবেই টাসকালাম শহরকে বর্ণনা করার জন্য "টেলাগনাসের প্রাচীর" (প্রোপার্টিয়াস ২.৩২) বা "সার্সিয়ান প্রাচীর" কথাগুলি ব্যবহার করতেন।
ব্যাটারসি বিদ্যুৎ কেন্দ্র

ব্যাটারসি বিদ্যুৎ কেন্দ্র হল একটি বাতিল গ্রেড ২* তালিকাভুক্ত কয়লা-চালিত বিদ্যুৎ কেন্দ্র, যা টেম্‌স নদীর দক্ষিণ তীরে, নাইন এলমস, ব্যাটারসি, ওয়ান্ডসওয়ার্থের লন্ডন বরোতে অবস্থিত। এটি লন্ডন বিদ্যুৎ কেন্দ্র (এলপিসি) দ্বারা এলপিসি-এর প্রধান প্রকৌশলী লিওনার্ড পিয়ার্স এবং সিএস অ্যালট অ্যান্ড সন প্রকৌশলীদের নকশায় নির্মিত হয়েছিল। স্থপতি ছিলেন জে. থিও হ্যালিডে এবং গাইলস গিলবার্ট স্কট। কেন্দ্রটি বিশ্বের বৃহত্তম ইটের ভবনগুলির মধ্যে একটি এবং এটির মূল, আর দেকো অভ্যন্তরীণ জিনিসপত্র এবং সাজসজ্জার জন্য উল্লেখযোগ্য।
ব্যাটারসি বিদ্যুৎ কেন্দ্র একটি প্রবাদপ্রতিম স্থাপনায় পরিণত হয়েছে, যা অনেক চলচ্চিত্র, টেলিভিশন প্রোগ্রাম, মিউজিক ভিডিও এবং ভিডিও গেমের শুটিং লোকেশন হিসেবে ব্যবহার করা হয়েছে। চলচ্চিত্রে স্টেশনের প্রথম দিকের একটি ছিল অ্যালফ্রেড হিচককের ১৯৩৬ সালের চলচ্চিত্র "সাবোটেজ", যেটি বি স্টেশন নির্মাণের আগের স্টেশনটি দেখায়।
বিদ্যুৎ কেন্দ্রের বিশ্বব্যাপী স্বীকৃতির একটি সম্ভাব্য কারণ হল পিংক ফ্লয়েডের ১৯৭৭ সালের "অ্যানিম্যাল্‌স" অ্যালবামের প্রচ্ছদে এটির উপস্থিতি, যা বিশ্বব্যাপী লক্ষ লক্ষ কপি বিক্রি হয়েছিল। যেটির আলোকচিত্রে দেখানো হয়েছে যে বিদ্যুৎ কেন্দ্রের উপরে ভাসছে স্ফীত গোলাপী শূকর। আলোকচিত্রগুলি ১৯৭৬ সালের ডিসেম্বরের শুরুতে নেয়া হয়েছিল এবং জার্মান কোম্পানি ব্যালন ফ্যাব্রিক ও অস্ট্রেলিয় শিল্পী জেফরি শ স্ফীত শূকরটি তৈরি করেছিল। স্ফীত শূকরটিকে বিদ্যুৎ কেন্দ্রের দক্ষিণ চিমনিগুলির মধ্যে একটির সাথে সংযুক্ত করা হয়েছিল, কিন্তু এটি তার মুরিংগুলি থেকে শিথিল হয়ে গিয়েছিল এবং বিমানের পাইলটদের অবাক করে দিয়ে হিথ্রো বিমানবন্দরের ফ্লাইট পথে চলে যায়। পুলিশ হেলিকপ্টারগুলি সেটির গতিপথ ট্র্যাক করে, যতক্ষণ না এটি কেন্টে অবতরণ করেছিল। "পিগ্‌স অন দ্য উইং" গানের প্রচারমূলক ভিডিওতে আলোকচিত্র ভিডিও ফুটেজ ব্যবহার করা হয়েছে। অ্যালবামটি আনুষ্ঠানিকভাবে বিদ্যুৎ কেন্দ্রের একটি ইভেন্টে চালু করা হয়েছিল।
খুলনা খান বাহাদুর আহ্‌ছানউল্লা বিশ্ববিদ্যালয়

খুলনা খান বাহাদুর আহ্‌ছানউল্লা বিশ্ববিদ্যালয় খুলনায় অবস্থিত একটি বেসরকারি বিশ্ববিদ্যালয়। ঢাকা আহ্‌ছানিয়া মিশনের সভাপতি কাজী রফিকুল আলমের উদ্যোগে ২০১৮ সালে বিশ্ববিদ্যালয়টি প্রতিষ্ঠিত হয়। বিশ্ববিদ্যালয়টি ২০২২ সালে বাংলাদেশ বিশ্ববিদ্যালয় মঞ্জুরী কমিশন থেকে শিক্ষা কার্যক্রম পরিচালনার অনুমোদন লাভ করে এবং ২০২৩ সালের জানুয়ারি মাসে বিভিন্ন বিভাগে ক্লাস শুরুর মাধ্যমে এর শিক্ষা কার্যক্রম শুরু হয়।
নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:
ট্রাস্ট ইউনিভার্সিটি, বরিশাল

ট্রাস্ট ইউনিভার্সিটি, বরিশাল বরিশালে অবস্থিত একটি বেসরকারি বিশ্ববিদ্যালয়। কাজী শফিকুল আলমের উদ্যোগে ২০১৮ সালে বিশ্ববিদ্যালয়টি প্রতিষ্ঠিত হয়।
নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:
মুহাম্মদ তরিকুল ইসলাম

মুহাম্মদ তরিকুল ইসলাম একজন বাংলাদেশি কুরআনের হাফেজ। তিনি ২০১৭ সালে দুবাই আন্তর্জাতিক কুরআন প্রতিযোগিতার ২১ তম আসরে কুরআন তিলাওয়াতে প্রথম স্থান অর্জন করেন। এই প্রতিযোগিতায় বিশ্বের ১০৩টি দেশের প্রতিযোগীরা অংশগ্রহণ করে। এছাড়াও তিনি এই আয়োজনের 'সুরেলা কণ্ঠ’ ক্যাটাগরিতেও চতুর্থ হয়েছেন। সব মিলিয়ে তিনি আড়াই লাখ দিরহাম (প্রায় ৫৬ লাখ টাকা) অর্থমূল্যের পুরস্কার পেয়েছেন।
তরিকুল ইসলাম ২০০৪ সালে কুমিল্লা জেলার দাউদকান্দি উপজেলার মালিগাঁও গ্রামে জন্মগ্রহণ করে। তার পিতার নাম মো. আবু বকর সিদ্দিক, তিনি একজন অবসরপ্রাপ্ত হাইস্কুল শিক্ষক, বর্তমানে ঢাকায় একটি মসজিদে ইমামতি করেন। তার মা একজন গৃহিণী, তার গ্রাম মালিগাঁও-তে পরিবারের সাথেই অবস্থান করেন। তরিকুল তার সাত ভাই বোনের মধ্যে তরিকুল পঞ্চম সন্তান। তিনি ঢাকার যাত্রাবাড়ীতে অবস্থিত মারকাজুত তাহফিল ইন্টারন্যাশনাল মাদরাসায় পড়াশোনা করেন। এই মাদ্রাসায় তিনি হাফেজ নেছার আহমদ আন নাছিরীর নিকট কুরআন তিলাওয়াত শিখছেন। এর পাশাপাশি তিনি আলিয়া মাদ্রাসায়ও পড়াশোনা করছেন।
বাংলাদেশের অভ্যন্তরীণ জাতীয় পর্যায়ের কুরআন তিলাওয়াত প্রতিযোগিতায় নির্বাচিত হয়ে তিনি কুরআন তিলাওয়াতের আন্তর্জাতিক আসরে অংশগ্রহণ করেছে। তার প্রাপ্ত পুরস্কারসমূহ:
ওবায়দুল্লাহ (ক্বারী)

ক্বারী ওবায়দুল্লাহ বাংলাদেশি একজন উপস্থাপক, ক্বারী ও ইসলামি ব্যক্তিত্ব ছিলেন। তিনি ১৯৭০-৮০ দশকে মুসলিম বিশ্বের শ্রেষ্ঠ চারজন ক্বারীর মধ্যে অন্যতম ছিলেন। তিনি বাংলাদেশ বেতার ও বাংলাদেশ টেলিভিশনের একজন নিয়মিত ক্বারী ছিলেন। তিনি ঐতিহাসিক চকবাজার শাহী জামে মসজিদে ১৯৬২ সাল থেকে ২০০৬ সাল পর্যন্ত খতিবের দায়িত্ব পালন করেছেন। তার রেকর্ড করা আজান প্রতিদিন বাংলাদেশের সরকারি প্রচার মাধ্যম বাংলাদেশ বেতার, বিটিভি ও বিটিভি ওয়ার্ল্ডে প্রচারিত করে। এছাড়াও তিনি জাতীয় সংসদ অধিবেশনে কুরআন তিলাওয়াত করতেন। তিনি প্রেসিডেন্ট জিয়াউর রহমানের শিক্ষক ছিলেন। তাকে নিয়ে সৌদি আরবের রিয়াদ শহরে কুরআন ফাউন্ডেশন কমিটি গঠন করা হয়েছে।
ওবায়দুল্লাহ ১৯৪৪ সালের ১ জানুয়ারি চট্টগ্রাম জেলার রাঙ্গুনিয়া উপজেলার কোদালা গ্রামের এক মুসলিম পরিবারে জন্ম গ্রহণ করেন। তার পিতার নাম শাহ মেহেরুজ্জামান ইসলামাবাদী, তিনিও একজন বিশিষ্ট আলেম ছিলেন। ওবায়দুল্লাহ তার পিতার নিকট বাল্য শিক্ষা সম্পন্ন করেন। এরপর ঢাকার লালবাগ জামেয়া মাদ্রাসায় ভর্তি হন। সেখানে হাফেজ্জি হুজুর ও আজিজুল হকের নিকট বুখারী শরীফসহ বিভিন্ন বিষয় শিক্ষা লাভ করেন।
লালবাগ কওমি মাদ্রাসা পড়া শেষ করে, ১৯৬২ সালে তিনি এখানেই বুখারী শরীফ পড়ানোর শিক্ষক হিসাবে নিয়োগ লাভ করেন। ১৯৬২ সালে তিনি নাজিমুদ্দিন রোডে অবস্থিত তৎকালীন পাকিস্তান রেডিওতে প্রথমবার কুরআন তেলাওয়াত করেন। তিনি বাংলাদেশের প্রথম জাতীয় সংসদ অধিবেশনেও উদ্বোধনী কুরআন তিলাওয়াত করেছেন। তার রেকর্ড করা আজানের ধ্বনি বাংলাদেশের সরকারি ও বেসরকারি টেলিভিশনে প্রতিদিন প্রচারিত হয়। তিনি ১৯৬৫ সাল থেকে ২০০৯ সাল নবম জাতীয় সংসদ অধিবেশন পর্যন্ত সংসদ অধিবেশনগুলোতে তিনি উদ্বোধনী কুরআন তিলাওয়াত করেছেন। শেখ মুজিবুর রহমান মাঝে মাঝে চকবাজার শাহী জামে মসজিদে গিয়ে তার পিছনে নামাজ আদায় করেছেন। বাংলাদেশের সাবেক প্রেসিডেন্ট জিয়াউর রহমান তাঁর ছাত্র ছিলেন।
তিনি কুরআন তিলাওয়াতে একজন দক্ষ ব্যক্তি ছিলেন। তিনি সৌদি আরব, বাহরাইন, কাতার, সিঙ্গাপুর, দুবাই, লিবিয়াসহ বিভিন্ন দেশের আন্তর্জাতিক কুরআন তিলাওয়াত প্রতিযোগিতায় অংশগ্রহণ করেছেন এবং পুরস্কার লাভ করেছেন। সৌদি সরকার প্রধান ফয়সাল ও খালেদ তাকে দুইবার ক্বারী সম্মাননা প্রদান করেন।
তিনি ২০০৬ সালে বার্ধক্যজনিতকারণে অসুস্থ হয়ে পড়েন। তিনি শেষ জীবন ঢাকার কামরাঙ্গীর চরের এলাকায় কাটিয়েছেন, অবশেষে ২০১৬ সালের ২১ ডিসেম্বর ইন্তেকাল করেন। মৃত্যুর সময় তার বয়স ছিলো ৭২ বছর। তিনি স্ত্রী, ২ ছেলে, ৬ মেয়ে রেখে মৃত্যুবরণ করেন। তাকে বায়তুল মোকাররম জাতীয় মসজিদ মাঠে দাফন করা হয়।
গন্ধমরুয়া স্কুল অ্যান্ড কলেজ

<mapframe latitude="25.99543942809909" longitude="89.42430186279859" zoom="2" text="গন্ধমরুয়া স্কুল অ্যান্ড কলেজ" width="266" height="201">{
}</mapframe>গন্ধমরুয়া স্কুল অ্যান্ড কলেজ (GMSC), ১৯৬৩ সালে প্রতিষ্ঠিত, লালমনিরহাট, বাংলাদেশের একটি সুপরিচিত সহশিক্ষা প্রতিষ্ঠান। GMSC শিক্ষার্থীদের একাডেমিক উৎকর্ষতা এবং ব্যক্তিগত বিকাশে মনোনিবেশ করে মানসম্পন্ন শিক্ষা প্রদানে প্রতিশ্রুতিবদ্ধ। ইআইআইএন নম্বর ১২২৭২৫
স্থানীয় সম্প্রদায়কে শিক্ষার মাধ্যমে সেবা দেওয়ার লক্ষ্যে প্রতিষ্ঠিত GMSC বিগত কয়েক দশকে ধারাবাহিকভাবে বৃদ্ধি পেয়েছে। আজ, এটি ঐতিহ্য ও আধুনিক শিক্ষাগত চর্চার সমন্বয়ে একটি শীর্ষস্থানীয় প্রতিষ্ঠান হিসেবে পরিচিত। এই শিক্ষা প্রতিষ্ঠানটি ২০১৩ সালে ৫০ বছরপূর্তি উপলক্ষে সুবর্ণ জয়ন্তী উদ্‌যাপন করে।
এটি লালমনিরহাট জেলার আদিতমারী থানার দুর্গাপুর ইউনিয়নের দুর্গাপুর রোড-গন্ধমরুয়ায় অবস্থিত। বিদ্যালয়ের শিক্ষক ও ছাত্রদের নামাজ আদায় করার জন্য বিদ্যালয় সংলগ্ন একটি মসজিদ রয়েছে।
GMSC উভয় মাধ্যমিক স্তরে (৬ষ্ঠ-১০ম শ্রেণি) এবং উচ্চ মাধ্যমিক স্তরে (১১-১২ শ্রেণি) শিক্ষাদান করে। শিক্ষার্থীরা জাতীয় বোর্ড পরীক্ষার জন্য প্রস্তুতি নেয়, যার মধ্যে রয়েছে জেএসসি, এসএসসি (বিজ্ঞান, মানবিক) এবং এইচএসসি (বিজ্ঞান, মানবিক)। একাডেমিক এবং চরিত্র গঠনে বিশেষ গুরুত্ব দিয়ে, GMSC নিয়মিতভাবে উচ্চ মানের শিক্ষার্থী উৎপাদন করে।
বিদ্যালয়ে সুসজ্জিত শ্রেণিকক্ষ, বিস্তৃত লাইব্রেরি, এবং আধুনিক বিজ্ঞান ও কম্পিউটার ল্যাব রয়েছে। এর সামনে বিশাল খেলার মাঠ রয়েছে; যা শিক্ষার্থীদের মনন বিকাশে গুরুত্বপূর্ণ ভূমিকা রাখে। এর অবকাঠামো নিয়মিত উন্নত করার চেস্টা করা হয়, যেন শিক্ষার্থীরা একটি শিক্ষা সহায়ক পরিবেশে পড়াশোনা করতে পারে।
GMSC-এর বিজ্ঞান ও কম্পিউটার ল্যাব সর্বাধুনিক প্রযুক্তি দ্বারা সজ্জিত, যা শিক্ষার্থীদের হাতে-কলমে শেখার সুযোগ প্রদান করে। অভিজ্ঞ শিক্ষক ও দক্ষ ল্যাব সহযোগীর সহায়তায় ল্যাবগুলো বিজ্ঞান ও প্রযুক্তির গভীর জ্ঞান অর্জনে শিক্ষার্থীদের সাহায্য করে; এধরণের কার্যক্রম তাদের ভবিষ্যতের চ্যালেঞ্জ মোকাবিলায় প্রস্তুত করে।
GMSC একাডেমিকের পাশাপাশি সহশিক্ষা কার্যক্রমে গুরুত্ব দেয়। শিক্ষার্থীরা খেলাধুলা, সংস্কৃতি, শিল্পকলা এবং ক্লাব কার্যক্রমে অংশগ্রহণ করে, যা তাদের নেতৃত্ব, সৃজনশীলতা এবং দলগত দক্ষতা বিকাশে সহায়তা করে। এছাড়াও, বাংলাদেশ স্কাউটস কার্যক্রমে অংশগ্রহণের মাধ্যমে শিক্ষার্থীরা সেবার মানসিকতা ও নেতৃত্বের গুণাবলি অর্জন করে, যা তাদের শৃঙ্খলাপূর্ণ ও দক্ষ ব্যক্তিত্বে পরিণত করে।
স্থানীয় সম্প্রদায়ের সাথে গভীর সম্পর্ক বজায় রেখে, GMSC শিক্ষার্থীদের শৃঙ্খলা, সম্মান, এবং সামাজিক দায়িত্ববোধ শেখায়। স্কুলটি শিক্ষার্থীদের সামাজিক কর্মকাণ্ডে অংশগ্রহণের জন্য উৎসাহিত করে, যা তাদেরকে দায়িত্বশীল ও সহানুভূতিশীল নাগরিক হিসেবে গড়ে তোলে।
ভবিষ্যতের দিকে তাকিয়ে, GMSC এর একাডেমিক প্রসার, প্রযুক্তি সমন্বয় এবং শিক্ষার্থীদের জন্য আরও সুযোগ সৃষ্টির পরিকল্পনা রয়েছে। GMSC তার ঐতিহ্যের প্রতি অঙ্গীকারবদ্ধ থেকে অব্যাহত বৃদ্ধি এবং উদ্ভাবনের পথে অগ্রসর হচ্ছে।
শাহ মখদুম ম্যানেজমেন্ট ইউনিভার্সিটি, রাজশাহী

শাহ মখদুম ম্যানেজমেন্ট ইউনিভার্সিটি, রাজশাহী রাজশাহী শহরে অবস্থিত একটি বেসরকারি বিশ্ববিদ্যালয়। জনাব বি এম শামসুল হক ও ট্রাস্টি বোর্ডের উদ্যোগে ২০১৩ সালে বিশ্ববিদ্যালয়টি প্রতিষ্ঠিত হয় এবং ২০১৮ সালে বাংলাদেশ বিশ্ববিদ্যালয় মঞ্জুরী কমিশনের অনুমোদন পায়।
গ্রিন ফ্যাক্টরি

দক্ষিণ কোরিয়ার বুন্দাং-গু সেওংনাম-সি-তে অবস্থিত একটি অফিস বিল্ডিং এবং এটি কোরিয়ান ইন্টারনেট সামগ্রী পরিষেবা সংস্থা নেইভার কর্পোরেশনের সদর দফতর। ২০১০ সালের মার্চ মাসে ভবনটি সম্পূর্ণ হয়, যার ২৭টি তলা মাটির উপরে এবং ৭টি মাটির নিচে রয়েছে।
গ্রীন ফ্যাক্টরির শক্তি-সঞ্চয়কারী বৈশিষ্ট্যগুলি এটিকে ২০১১ সালে প্রশংসিত গুড ডিজাইন পুরস্কার জিততে সাহায্য করেছে। গ্লোবাল গ্রিন বিল্ডিং ডিজাইন রেটিং সিস্টেম LEED-এর অধীনে ভবনটি 'প্ল্যাটিনাম' হিসেবেও প্রত্যয়িত। 
ভবনটির অভ্যন্তরে যতটা সম্ভব উন্মুক্ত পরিবেশ দেওয়ার জন্য ডিজাইন করা হয়েছিল, যেখানে কোম্পানির সংস্কৃতি এবং মূল্যবোধ প্রতিফলিত হবে। উদ্দেশ্য ছিল ভবনটিতে এমন একটি কাজের জায়গা তৈরি করা যা কর্মীদের মধ্যে আরও ভাল যোগাযোগ বাড়াতে পারে।
গ্রিন ফ্যাক্টরির অফিস স্পেসগুলি পডের মতো ডিজাইন করা হয়েছে, যা একটি কেন্দ্রীয় খোলা মিটিং এরিয়াতে ফোকাস করে। বেশিরভাগ কেন্দ্রীয় মিটিং স্পেসে অপ্রচলিত আসবাবপত্র রয়েছে এবং বাকি অভ্যন্তর জুড়ে উপস্থাপিত নৈমিত্তিক থিমের সাথে মিলে যায়।
ভবনের অন্য অংশ থেকে আলাদা, প্রথম এবং দ্বিতীয় তলা জনসাধারণের জন্য উন্মুক্ত। লবিতে পাওয়া সুবিধাগুলির মধ্যে রয়েছে লাইব্রেরি, ম্যাগাজিন স্ট্রিট এবং তথ্য ডেস্ক।
লাইব্রেরিটিতে বিশ্বের ৩৮টি দেশের প্রায় ১৬০০০ হাজার বইয়ের সংগ্রহ সহ বিভিন্ন ধরনের বই এবং বিশ্বকোষ সরবরাহ করে। ম্যাগাজিন স্ট্রিট বলতে ২৫০ ধরনের ম্যাগাজিন প্রদর্শন করা বইয়ের তাক দিয়ে সজ্জিত একটি এলাকাকে বোঝায়।
গ্রিন ফ্যাক্টরিতে একটি ব্যায়াম কেন্দ্রও রয়েছে যেখানে পেশাদার প্রশিক্ষক কর্মীদের জন্য ব্যক্তিগতকৃত ওয়ার্কআউট প্রোগ্রাম সরবরাহ করে। অন্যান্য সুবিধাগুলির মধ্যে রয়েছে একটি ক্যাফে, একটি বহিরঙ্গন বারান্দা।, একটি স্বাস্থ্যসেবা কেন্দ্র, একটি ঝরনা ঘর, একটি পুনরুদ্ধার কক্ষ এবং একটি ম্যাসেজ রুম। একই তলায় একটি সুবিধার দোকান, একটি ট্রাভেল এজেন্সি, একটি বীমা সংস্থা, একটি ডাক পরিষেবা এবং একটি হেল্প ডেস্ক রয়েছে৷
জরুরী সিঁড়িতে সাধারণ পেইন্ট করা কংক্রিটের ফিনিশের পরিবর্তে বিভিন্ন প্যাটার্ন এবং ডিজাইন রয়েছে। একপাশে একটি পার্কের মতো থিমযুক্ত, এবং এটি উজ্জ্বল আলো সহ একটি শান্তিপূর্ণ এবং পরিবেশ বান্ধব পরিবেশের উদ্দেশ্যে করা হয়েছে। অন্য দিকটি একটি ট্র্যাকের মতো ডিজাইন করা হয়েছে, যা কর্মীদের পোড়া ক্যালোরির সংখ্যা নির্দেশ করে ব্যায়াম করতে উত্সাহিত করে ৷
গ্রিন ফ্যাক্টরিটি মূলত প্রায় ৩০০০ কর্মিদের জন্য উপযুক্ত একটি কাজের জায়গা হিসাবে তৈরি করা হয়েছিল, তবে এটি বর্তমানে অতিরিক্ত জনসংখ্যার কারণে এটির সম্প্রসারণের প্রয়োজনীয়তা বাড়াচ্ছে। Naver(নেভার) বর্তমান সদর দফতরের সংলগ্ন একটি ১২০,০০০ বর্গ-মিটার সাইটে তার দ্বিতীয় প্রধান কার্যালয় ভবন নির্মাণ শুরু করেছে।
তিয়াগো পানুসাত

তিয়াগো পানুসাত (; জন্ম: ১৭ জুন ১৯৯০) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব নাগোইয়া গ্রাম্পাসে হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।
তিয়াগো পানুসাত ১৯৯০ সালের ১৭ই জুন তারিখে ব্রাজিলের সাও জোর্জে দোয়েস্তেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
অ্যাথলেট ফুট

অ্যাথলেট ফুট, চিকিৎসাবিজ্ঞানে টিনিয়া পেডিস নামে পরিচিত, ছত্রাক দ্বারা সৃষ্ট পায়ের একটি সাধারণ ত্বকের সংক্রমণ। লক্ষণ এবং লক্ষণসমূহের মধ্যে প্রায়ই চুলকানি, দাগ দাগ, পা ফাঁটা এবং লালভাব অন্তর্ভুক্ত থাকে। বিরল ক্ষেত্রে ত্বকে ফোস্কা হতে পারে। পায়ের দাদ ছত্রাক পায়ের যেকোনো অংশকে সংক্রামিত করতে পারে তবে প্রায়শই পায়ের আঙ্গুলের মধ্যে দেখা দিতে পারে। নয়তো পরবর্তী সবচেয়ে সাধারণ আক্রান্ত এলাকাটি পায়ের নীচে হতে পারে। একই ছত্রাক নখ বা হাতকেও আক্রান্ত করতে পারে। এটি "টিনিয়া" নামে পরিচিত রোগের গ্রুপের সদস্য।
পায়ের দাদের ক্ষেত্রে পা বিভিন্ন ছত্রাক দ্বারা সৃষ্ট হয়, উল্লেখযোগ্য প্রজাতির মধ্যে রয়েছে ট্রাইকোফাইটন, এপিডার্মোফাইটন এবং মাইক্রোস্পোরাম। এই অবস্থাটি সাধারণত সংক্রামিত ত্বক বা পরিবেশে ছত্রাকের সংস্পর্শে এসে তৈরি হয়। সাধারণ জায়গা যেখানে ছত্রাক বেঁচে থাকতে পারে তা হল সুইমিং পুলের আশেপাশে এবং লকার রুমে। এগুলি অন্য প্রাণী থেকেও ছড়াতে পারে সাধারণত লক্ষণ ও উপসর্গের ভিত্তিতে রোগ নির্ণয় করা হয়; যাইহোক, এটি কালচার দ্বারা বা একটি মাইক্রোস্কোপ ব্যবহার করে হাইফাই দেখে নিশ্চিত করা যেতে পারে।
নাম যাই হোক না কেন, পায়ের দাদ যে কাউকে প্রভাবিত করতে পারে। প্রতিরোধের কিছু পদ্ধতির মধ্যে রয়েছে: সর্বসাধারণের গোসলখানায় খালি পায়ে না যাওয়া, পায়ের নখ ছোট রাখা, যথেষ্ট বড় জুতা পরা এবং প্রতিদিন মোজা পরিবর্তন করা। সংক্রমিত হলে, পা শুকনো এবং পরিষ্কার রাখা উচিত এবং স্যান্ডেল পরা সাহায্য করতে পারে। চিকিত্সা হয় ত্বকে প্রয়োগ করা ছত্রাকবিরোধী ওষুধ যেমন ক্লোট্রিমাজল বা ক্রমাগত সংক্রমণের জন্য, টেরবিনাফাইনের মতো মুখ দিয়ে নেওয়া ছত্রাকবিরোধী ওষুধ দিয়া হতে পারে। ক্রিম ব্যবহার সাধারণত চার সপ্তাহের জন্য সুপারিশ করা হয়।
১৯০৮ সালে পায়ের দাদ প্রথম চিকিৎসাগতভাবে বর্ণনা করা হয়েছিল। বিশ্বব্যাপী, পায়ের দাদে জনসংখ্যার প্রায় ১৫% মানুষকে সংক্রমিত করে। পুরুষের প্রায়ই মহিলাদের চেয়ে বেশি আক্রান্ত হয়। এটি বয়স্ক শিশুদের বা অল্প বয়স্কদের মধ্যে প্রায়শই ঘটে। ঐতিহাসিকভাবে বিশ্বাস করা হয় যে এটি একটি বিরল অবস্থা যা ১৯০০-এর দশকে স্বাস্থ্য ক্লাবে, যুদ্ধে এবং ভ্রমণে জুতা বৃহত্তর ব্যবহারের কারণে ঘন ঘন দেখা দিত।
মুসলেহ উদ্দিন

মুসলেহ উদ্দিন বাংলাদেশি একজন আলেম, অধ্যক্ষ ও ইসলামি গবেষক ছিলেন। তিনি "জামাতে আহলে সুন্নত বাংলাদেশের" মহাসচিব ছিলেন। তিনি চট্টগ্রাম ষোলশহর জামেয়া আহমদিয়া সুন্নিয়া আলিয়া মাদ্রাসা ও চট্টগ্রাম ছোবহানিয়া কামিল মাদ্রাসার অধ্যক্ষ ছিলেন। মুসলেহ উদ্দিন ফতোয়া-ইসলামি আইন, রাজনীতি, আন্তর্জাতিক সম্পর্ক বিষয়ে বিশেষজ্ঞ ছিলেন। এছাড়াও তিনি উর্দু, আরবি, ফার্সি ও ইংরেজি ভাষায় দক্ষ ছিলেন। তার জ্ঞানের পরিসরের জন্য তিনি এই যুগের "ইমাম গাজ্জালী" নামে প্রসিদ্ধ লাভ করেছিলেন। তার কর্ম ও স্মৃতি নিয়ে আলোচনার জন্য চট্টগ্রামে "অধ্যক্ষ আল্লামা মুসলেহ উদ্দিন (রহ.) ফাউন্ডেশন" গঠন করা হয়েছে।
মুসলেহ উদ্দিন ১৯৩৮ সালে চট্টগ্রাম জেলার চন্দনাইশ উপজেলার জোয়ারা গ্রামে জন্মগ্রহণ করেন। 
মুসলেহ উদ্দিন তার পিতা-মাতার নিকট থেকেই প্রাথমিক শিক্ষা গ্রহণ করে। এরপর ভর্তি হন হাশিমপুর মকবুলিয়া সিনিয়র মাদ্রাসায়, এই মাদ্রাসা থেকে ১৯৫৪ সালে দাখিল পাশ করেন। এরপর ১৯৫৬ সালে গারাংগিয়া আলিয়া মাদ্রাসা হতে আলিম পাশ করেন। এরপর চট্টগ্রাম শহরে এসে দারুল উলুম আলিয়া মাদ্রাসা চট্টগ্রামে ভর্তি হন। এই মাদ্রাসা থেকে ১৯৫৮ সালে ১৪তম স্থান নিয়ে ফাজিল ও ১৯৬০ সালে ৬ষ্ঠতম স্থান নিয়ে কামিল পাশ করেন।
তিনি মাদ্রাসা পড়া শেষ করে সাধারণ শিক্ষা গ্রহণ শুরু করেন। তিনি ১৯৬২ সালে চট্টগ্রাম সরকারি মুসলিম উচ্চ বিদ্যালয় থেকে এসএসসি ও ১৯৬৪ সালে চট্টগ্রাম সরকারি সিটি কলেজ থেকে এইচ এস সি পাশ করেন। এরপর ভর্তি হন চট্টগ্রাম বিশ্ববিদ্যালয়ে, এই বিশ্ববিদ্যালয় থেকে ১৯৬৬ সালে ইতিহাস বিভাগে অনার্স সম্পন্ন করেন এবং ১৯৬৮ সালে আরবি বিভাগের মাস্টার্স সম্পন্ন করেন।
চট্টগ্রাম বিশ্ববিদ্যালয়ে পড়াকালীন তিনি ১৯৬৪ থেকে শুরু করে ১৯৭৭ সাল পর্যন্ত ষোলশহর জামেয়া আহমদিয়া সুন্নিয়া আলিয়া মাদ্রাসার অধ্যক্ষের দায়িত্ব পালন করেন। তিনি মূলত চট্টগ্রাম জামেয়া আহমদিয়া সুন্নিয়া কামিল মাদ্রাসা ও চট্টগ্রাম ছোবহানিয়া কামিল মাদ্রাসায় শিক্ষকতা করে জীবন অতিবাহিত করেছেন। তিনি ১৯৭৭ থেকে শুরু করে ২০০৮ সাল পর্যন্ত চট্টগ্রাম ছোবহানিয়া কামিল মাদ্রাসায় অধ্যক্ষের দায়িত্ব পালন করেন। এছাড়াও ১৯৭৮-৭৯ সালে সল্পকালীন হিসাবে চট্টগ্রাম সরকারি সিটি কলেজে নৈশকালীন ইতিহাস বিভাগের অধ্যাপক হিসাবে কর্মরত ছিলেন। তিনি তার অধ্যক্ষকালীন জীবনে ২০০৩ ও ২০০৫ সালে চট্টগ্রাম জেলার শ্রেষ্ঠ অধ্যক্ষ নির্বাচিত হন।
মুসলেহ উদ্দিন একজন অধ্যক্ষ ও লেখক ছিলেন, তিনি পত্রিকায় কলাম ও বই লিখেছেন। উল্লেখযোগ্য বইসমূহ:
মুসলেহ উদ্দিন ২০১২ সালের ২১ জানুয়ারি ইন্তেকাল করেন।
মাইক্রোল্যান্ড ইউনিভার্সিটি অব সায়েন্স অ্যান্ড টেকনোলজি

মাইক্রোল্যান্ড ইউনিভার্সিটি অব সায়েন্স অ্যান্ড টেকনোলজি রাজধানী ঢাকার উত্তরায় প্রতিষ্ঠাতব্য একটি বেসরকারি বিশ্ববিদ্যালয়।
মাইক্রোল্যান্ড ইউনিভার্সিটি অব সায়েন্স অ্যান্ড টেকনোলজি প্রতিষ্ঠার জন্য ২০১৪ সালে আবেদন করা হয় এবং ২০২০ সালের ১৬ জুন শিক্ষা মন্ত্রণালয়ের কাছ থেকে সাময়িকভাবে স্থাপনের অনুমতি লাভ করে। ঢাকা বিশ্ববিদ্যালয়ের সাবেক অধ্যাপক রফিকুল ইসলাম শরীফ বিশ্ববিদ্যালয়টির উদ্যোক্তা।
মুহাম্মদ ইউনুস (অধ্যাপক)

মুহাম্মদ ইউনুস একজন বাংলাদেশী শিক্ষাবিদ। তিনি চট্টগ্রামে অবস্থিত বেসরকারি বিশ্ববিদ্যালয়, ইউনিভার্সিটি অব ক্রিয়েটিভ টেকনোলজি, চট্টগ্রামের প্রথম উপাচার্য।
ইউনুস চট্টগ্রাম শহরের বাকলিয়ায় জন্মগ্রহণ করেন। তার বাবা ওমদা মিঞা এবং মা আমেনা খাতুন।
তিনি সরকারী মুসলিম হাই স্কুল, সরকারী কমার্স কলেজ এবং ঢাকা বিশ্ববিদ্যালয়ে লেখাপড়া করেছেন।
মুহাম্মদ ইউনুস চট্টগ্রাম বিশ্ববিদ্যালয়, ইসলামী বিশ্ববিদ্যালয়সহ বিভিন্ন সরকারি ও বেসরকারি বিশ্ববিদ্যালয়ে ৩ দশকের বেশি সময় অধ্যাপনা করেছেন। ২০১৭ সালে থেকে তিনি ইউনিভার্সিটি অব ক্রিয়েটিভ টেকনোলজি, চট্টগ্রামে (ইউসিটিসি) অধ্যাপক, ডিন ও ভারপ্রাপ্ত উপাচার্য হিসেবে নিয়োজিত ছিলেন। ২০১৮ সালে তিনি পরবর্তী চার বছরের জন্য ইউসিটিসির উপাচার্য হিসেবে নিয়োগ লাভ করেন।
দেশ-বিদেশের জার্নালে তার ১৫টি গবেষণা প্রবন্ধ প্রকাশিত হয়েছে।
২০২২–২৩ বাংলাদেশ পুরুষ ক্রিকেট দলের সংযুক্ত আরব আমিরাত সফর

বাংলাদেশ ক্রিকেট দল ২০২২ সালের সেপ্টেম্বর মাসে দুটি টোয়েন্টি২০ আন্তর্জাতিক (টি২০আই) ম্যাচ খেলার জন্য সংযুক্ত আরব আমিরাত সফর করে। সিরিজটি উভয় দলের জন্য ২০২২ আইসিসি পুরুষ টি২০ বিশ্বকাপের প্রস্তুতি হিসেবে গণ্য হয়। সিরিজে বাংলাদেশ ২–০ ব্যবধানে জয়লাভ করে।
সাইফুর রহমান ত্বকী

সাইফুর রহমান ত্বকী বাংলাদেশি একজন কুরআনের হাফেজ ও কুরআন তিলাওয়াতে আন্তর্জাতিক পুরস্কার বিজয়ী ব্যক্তি। ২০১৫ সালে জেদ্দার বাদশাহ আব্দুল আজিজ আন্তর্জাতিক কুরআন প্রতিযোগিতায় প্রথম স্থান, ২০১৬ সালে বাহরাইনের আন্তর্জাতিক প্রতিযোগিতায় তৃতীয় ও ২০১৭ সালে কুয়েত আন্তর্জাতিক কোরআন প্রতিযোগিতার ৮ম আসরে ৩০ পারা হেফজ ক্যাটাগরিতে ২য় স্থান দখল করে। এছাড়াও তিনি ২০১৯ সালে জর্ডান আন্তর্জাতিক কুরআন তিলাওয়াত প্রতিযোগিতায় ১ম স্থান দখল করে। তিনি ঢাকার মারকাজুত তাহফিজ ইন্টারন্যাশনাল মাদরাসার শিক্ষার্থী।
সাইফুর রহমান ত্বকী ব্রাহ্মণবাড়িয়া জেলার শাহবাজপুর গ্রামে জন্মগ্রহণ করেন। তার পিতার নাম মাওলানা বদিউল আলম, তিনি "নাদিয়াতুল কুরআন হাফেজিয়া নূরানী মাদ্রাসা" নামে একটি স্থানীয় একটি হাফেজিয়া মাদ্রাসার প্রতিষ্ঠাতা প্রিন্সিপাল এবং রামপুরা বায়তুল আমান জামে মসজিদের খতিব। ত্বকী বর্তমানে ক্বারী নেছার আহমদ আন-নাছিরীর পরিচালিত ঢাকার মারকাজুত তাহফিজ ইন্টারন্যাশনাল মাদরাসায় পড়াশোনা করছে। ত্বকী ২০১৪ সালে এনটিভির পিএইচপি কুরআনের আলো প্রোগ্রামে অংশগ্রহণ করে, এবং ৩০ হাজার প্রতিযোগীদের মধ্যে প্রথম স্থান দখল করে।
নবী গুল

নবী গুল (জন্ম ৫ অক্টোবর ১৯৯৭) একজন পাকিস্তানি ক্রিকেটার । ১৭ এপ্রিল, ২০১৭ সালে ২০১৭ পাকিস্তান কাপে খাইবার পাখতুনখোয়ার হয়ে লিস্ট এ আত্মপ্রকাশ ঘটে। ২২ নভেম্বর ২০১৭-এ ২০১৭-১৮ মৌসুমে অনুষ্ঠিত জাতীয় টি-টোয়েন্টি কাপে ফেডারলি অ্যাডমিনিস্টার্ড ট্রাইবাল এরিয়াসের হয়ে টি-টোয়েন্টিতে অভিষেক ঘটে। ১১ অক্টোবর ২০১৮ সালে ২০১৮-১৯ মৌসুমের কায়েদ-ই-আজম ট্রফিতে পেশোয়ারের হয়ে প্রথম-শ্রেণীর ক্রিকেটে অভিষেক ঘটে।
২০১৯ সালের সেপ্টেম্বরে, তাকে ২০১৯-২০ মৌসুমের কায়েদ-ই-আজম ট্রফি প্রতিযোগিতার জন্য খাইবার পাখতুনখোয়ার দলে সদস্য করা হয়।
বিজয় রাজ

বিজয় রাজ (জন্ম ৫ জুন ১৯৬৩) হলেন একজন ভারতীয় অভিনেতা, চলচ্চিত্র পরিচালক, কথক এবং কৌতুক অভিনেতা। ২০০১ সালের "মনসুন ওয়েডিং" চলচ্চিত্রে দুবেজি চরিত্রে অভিনয় করার মাধ্যমে তার সাফল্য আসে। ২০০৪ সালের রান চলচ্চিত্রে তার কমেডি ভূমিকার জন্য স্বীকৃতি অর্জন করেছিলেন।
জুনায়েদ আলী

জুনায়েদ আলী (জন্ম ৬ ডিসেম্বর ১৯৯৫) একজন পাকিস্তানি প্রথম-শ্রেণীর ক্রিকেটার যিনি সেন্ট্রাল পাঞ্জাবের হয়ে প্রতিনিধিত্ব করছেন। তিনি উইকেট-রক্ষক ও ব্যাটসম্যানের ভূমিকায় খেলে থাকেন।
জাহিদ আলী

জাহিদ আলী (জন্ম ৫ মার্চ ১৯৯৫) একজন পাকিস্তানি প্রথম-শ্রেণীর ক্রিকেটার যিনি করাচির হয়ে প্রতিনিধিত্ব করছেন। ২০১৭ সালের অক্টোবরে, তাকে ২০১৭ হংকং ক্রিকেট সিক্সেসের জন্য পাকিস্তানের দলে রাখা হয়েছিল।
বিলাসপুর রেলওয়ে বিভাগ

বিলাসপুর রেলওয়ে বিভাগ ভারতীয় রেলওয়ের দক্ষিণ পূর্ব মধ্য রেলওয়ে অঞ্চলের অধীনে তিনটি রেলওয়ে বিভাগের একটি। এই রেলওয়ে বিভাগটি ১ এপ্রিল ১৯৫২ সালে গঠিত হয়েছিল এবং এর সদর দপ্তর ভারতের ছত্তিশগড় রাজ্যের বিলাসপুরে অবস্থিত।
নাগপুর এসইসি রেলওয়ে বিভাগ এবং রায়পুর রেলওয়ে বিভাগ হল এসইসিআর জোনের অধীনে অন্য দুটি রেলওয়ে বিভাগ যার সদর দপ্তর বিলাসপুরে অবস্থিত।
তালিকায় বিলাসপুর রেলওয়ে বিভাগের অধীনে থাকা স্টেশন এবং তাদের স্টেশন বিভাগ অন্তর্ভুক্ত রয়েছে।
ক্ষুরিকা উপনিষদ

ক্ষুরিকা উপনিষদ (, ) হল একটি প্রাচীন সংস্কৃত পাঠ এবং হিন্দুধর্মের একটি ছোট উপনিষদ। এটি চারটি বেদের বিশটি যোগ উপনিষদের মধ্যে একটি। এটি অথর্ববেদের বা কৃষ্ণ যজুর্বেদের সাথে সংযুক্ত।
পাঠ্যটিতে যোগের অঙ্গবিন্যাস, শ্বাসের ব্যায়াম এবং শরীর ও মনকে পরিষ্কার করার উপায় হিসাবে বাইরে থেকে ভিতরে ইন্দ্রিয় প্রত্যাহার করা রয়েছে। উপনিষদ বলে, যোগের লক্ষ্য নিজের আত্মাকে জানা ও মুক্তি দেওয়া। পাঠটিকে ক্ষুরিকোপনিষদও বলা হয়।। ক্ষুরিকা উপনিষদ ১০৮টি উপনিষদের আধুনিক যুগের সংকলনে রাম থেকে হনুমান ক্রমিক ক্রমানুসারে ৩১ নম্বরে তালিকাভুক্ত।
মিরসিয়া এলিয়েড বলেন, পাঠ্যটি প্রাচীন, যিনি এর আপেক্ষিক কালানুক্রমকে একই সময়ে স্থাপন করেন যখন নিম্নলিখিত হিন্দু গ্রন্থগুলি রচিত হয়েছিল - মৈত্রী উপনিষদ, মহাভারতের শিক্ষামূলক অংশ, প্রধান সন্ন্যাস উপনিষদ এবং ব্রহ্মবিন্দুর মতো অন্যান্য প্রাথমিক যোগ উপনিষদগুলির সাথে ব্রহ্মবিদ্যা,  তেজোবিন্দু, যোগতত্ত্ব, নাদবিন্দু, যোগশিখা, ধ্যানবিন্দু ও অমৃতবিন্দু। এগুলি এবং ক্ষুরিকা পাঠ, এলিয়েড যোগ করে, দশ বা এগারোটি পরবর্তী যোগ উপনিষদ যেমন যোগ-কুণ্ডলিনী, বরাহ ও পশুপতব্রহ্ম উপনিষদের আগে রচিত হয়েছিল।
গ্যাভিন ফ্লাড এর মতে এই পাঠের তারিখ, অন্যান্য যোগ উপনিষদের সাথে, সম্ভবত ১০০ খ্রীষ্টপূর্ব থেকে ৩০০ খৃষ্টাব্দ সময়কালের।
পাঠ্যটি কাব্যিক গদ্যশৈলীতে রচিত। এটি ধ্যানের সময় মনের একাগ্রতার আলোচনায় উল্লেখযোগ্য, এই বলে যে মন হল ক্ষুরিকা (ক্ষুর) যা যোগের ধারণা ধাপের সময় পার্থিব বিক্ষিপ্ততা এবং বাহ্যিক ইন্দ্রিয় বস্তুগুলিকে দূর করতে পারে। এটাকে ধ্যান-যোগ বলে।
উপনিষদে শরীর ও মনকে পরিষ্কার করার উপায় হিসেবে আসন (ভঙ্গি), প্রাণায়াম (শ্বাসের ব্যায়াম) এবং প্রত্যাহার (বাইরে থেকে ভিতরের ইন্দ্রিয় প্রত্যাহার) বিষয়ক বিভাগ অন্তর্ভুক্ত রয়েছে। 
যোগের লক্ষ্য, উপনিষদ বর্ণনা করে, আত্মাকে জানা এবং মুক্ত করা।
যোগিক ধ্যান, ক্ষুরিকা উপনিষদ বলে, ক্ষুর যা মনকে পরিবর্তিত বাস্তবতা ও জাগতিক লালসা থেকে কঠোর করতে, আত্ম-জ্ঞান ও সংসার (পুনর্জন্ম) থেকে মুক্তি পেতে সাহায্য করে।
সাজিদ আলী

সাজিদ আলী (জন্ম ২৩ জানুয়ারি ১৯৭৯) একজন পাকিস্তানি ক্রিকেটার। ১৯৯৭ থেকে ২০০৬ সাল পর্যন্ত ঘরোয়া ক্রিকেট চলমান ছিল। যেখানে ৩৪টি প্রথম-শ্রেণীর এবং ১৮টি লিস্ট এ ম্যাচে অংশ নিয়েছিলেন। ২৫ এপ্রিল ২০০৫ সালে, ২০০৪-০৫ মৌসুমে জাতীয় টি-টোয়েন্টি কাপে লাহোর লায়ন্সের হয়ে টি-টোয়েন্টিতে অভিষেক ঘটে।
জতুগৃহ (২০২২-এর চলচ্চিত্র)

জতুগৃহ সপ্তস্বা বসু পরিচালিত এবং রক্তিম চট্টোপাধ্যায় প্রযোজিত একটি ভৌতিক চলচ্চিত্র। যেটি ২০২২ সালে দিওয়ালির সাথে মিল রেখে মুক্তি পাবে বলে কথা আছে। এতে মুখ্য ভূমিকায় অভিনয় করেছেন পরমব্রত চট্টোপাধ্যায়, বনি সেনগুপ্ত ও পায়েল সরকার। ২০ সেপ্টেম্বর ২০২২ তারিখে ছবিটির একটি ট্রেলর ইউটিউবে প্রকাশ পায়।
ওয়াবাশ নদী

ওয়াবাশ নদী হল একটি ৫০৩-মাইল-দীর্ঘ (৮১০ কিমি) নদী, যা মার্কিন যুক্তরাষ্ট্রের ইন্ডিয়ানা রাজ্যের বেশিরভাগ অংশের জল নিষ্কাশন করে। এটি ইন্ডিয়ানা সীমান্তের কাছে ওহাইওতে নদীর উৎস থেকে প্রবাহিত হয়, তারপরে উত্তর ইন্ডিয়ানা জুড়ে দক্ষিণ-পশ্চিমে প্রবাহিত হয়ে ইলিনয় সীমানার কাছে দক্ষিণে ঘুরতে থাকে, যেখানে দক্ষিণ অংশটি ওহিও নদীতে মিলিত হওয়ার আগে ইন্ডিয়ানা-ইলিনয় সীমান্ত গঠন করে।
এটি ওহাইও নদীর উত্তর তীরের বৃহত্তম উপনদী এবং সকল উপনদীগুলির মধ্যে কম্বারল্যান্ড ও টেনেসি নদীর পরে তৃতীয় বৃহত্তম।